Қазақстан неонатологтарының ғылыми-тәжірибелік конференциясы
"Қазақстан неонатологтарының ғылыми-тәжірибелік конференциясы"|"/infocenter/news/13859/"
TITLE: Қазақстан неонатологтарының ғылыми-тәжірибелік конференциясы
URL: /infocenter/news/13859/
META: "Қазақстан неонатологтарының ғылыми-тәжірибелік конференциясы"|"/infocenter/news/13859/"
TOTAL WORDS: 243
DATE: 30.09.2024
AUTHOR(S):
TEXT: 2024 жылы 25-26 қыркүйекте Алматы қаласында Қазақстан Республикасы неонатологтарының "Жаңа туған пациенттерге ең жақсы күтім-негізге оралу" ғылыми тәжірибелік конференциясы өтті. Бұл конференцияның мақсаты Қазақстан Республикасында неонаталдық өлімді азайту үшін, сондай-ақ неонатология мен перинатологиядағы халықаралық және өңірлік көшбасшылармен бірлестікті одан әрі тереңдету үшін жаңа туған балаларға көрсетілетін медициналық көмектің сапасын жетілдіру болды. Конференция "AYALA" қайырымдылық қоры, "Қазақстан акушергинекологтары мен неонатологтарының Конгресі" ҚҚ, "Астана медицина университеті" КеАҚ неонатология кафедрасы ҚР Денсаулық сақтау министрлігінің қолдауымен ұйымдастырылды. Конференция барысында заманауи ғылыми зерттеулер мен клиникалық тәжірибеге негізделген жаңа туған нәрестелер мен шала туылған нәрестелерге күтім жасаудың озық әдістері талқыланды: жаңа туған нәрестені біріншілікті реанимациялау және алтын сағат, ана сүтімен тамақтандырудың артықшылықтары, неонатологиядағы респираторлы көмек, жаңа туған нәрестелердегі гемодинамикалық жағдайын бағалау мен көмек беру және т. Аталған іс-шараның жұмысына АҚШ, Франция, Норвегия, Швеция, Польша, Литва Республикаларынан келген неонатология және перинатология саласындағы экспертмамандары мен Қазақстан Республикасының жетекші неонатологтары қатысты. Екі күн ішінде неонатологтарға конференцияға қатысып қана қоймай, сонымен қатар жаңа туған нәрестелерге күтім жасау сапасын жақсарту үшін озық тәжірибелерімен бөлісуге жақсы мүмкіндік берілді. Қазақстан Республикасының жетістіктері арасында неонаталдық өлім-жітім көрсеткіші 1990 жылғы жағдай бойынша 23 промильден 2024 жылғы 4 промильге дейін төмендегенін атап өтуге болады. Бұл орташа еуропалық көрсеткішке сай келеді. Конференция гибридті форматта өтті: офлайн және онлайн режимдерде. Конференцияға 150 адам - офлайн, 300 адам - онлайн қатысты. Осы конференциядағы үздіксіз ақпарат алмасу еліміздегі неонаталдық қызметтің сапасын одан әрі арттыру мен жетілдірудің тамаша құралы болғанына сенімдіміз. Мұндай конференциялар бізге неонатологтардың әлемдік қауымдастығында лайықты орын алуға мүмкіндік береді деп үміттенеміз
